Diari Oficial de la Generalitat Valenciana


Sumari del DOGV 4236, del 25-04-2002 (2002/3831)

ACORD de 15 de març de 2002, de la Comissió Territorial d'Urbanisme de València, relatiu a la modificació puntual núm. 6 de les Normes Subsidiàries d'Atzeneta d'Albaida.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3831


Data del document
:   15-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Atzeneta d'Albaida
    * pla d'urbanisme

ACORD de 15 de març de 2002, de la Comissió Territorial d'Urbanisme de València, relatiu a la modificació puntual núm. 6 de les Normes Subsidiàries d'Atzeneta d'Albaida. [2002/3831]
  
Vist l'expedient tramés per l'Ajuntament d'Atzeneta d'Albaida referit a la modificació puntual núm. 6 de les Normes Subsidiàries de la població, als efectes de l'aprovació definitiva, i de conformitat amb el següents:
  
Antecedents de fet
  
Primer
  
El projecte es va sotmetre a informació pública mitjançant acord del ple municipal de 28 de novembre de 2001. Una vegada transcorregut el corresponent període d'exposició pública (notificat per anunci en el DOGV de 20 de desembre de 2001 i en el diari Las Provincias d'11 de desembre de 2001), el va aprovar provisionalment el ple de la corporació local el 28 de gener de 2002.
  
Segon
  
El projecte consta d'una part sense eficàcia normativa composta de memòria informativa, plans d'informació i memòria justificativa, i d'una altra part amb eficàcia normativa composta de plans d'ordenació.
  
Tercer
  
L'objecte del present expedient és la rectificació de l'alineació i secció del vial de límit que delimita el sòl urbà en la zona de Nucli Urbà Tradicional Protegit, en la part oest, tocant al sòl urbanitzable residencial B i amb un equipament de sòl urbà.
  
Quart
  
Durant la tramitació de l'expedient no s'han sol·licitat informes.
  
Cinqué
  
Atzeneta d'Albaida té normes subsidiàries de planejament municipal aprovades definitivament per la Comissió Territorial d'Urbanisme el 29 d'abril de 1986.
  
Sisé
  
La Comissió Informativa de la Comissió Territorial d'Urbanisme de València, en sessió celebrada el 7 de març de 2002, va emetre informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 56/94, de 15 de novembre, de la LRAU.
  
Segon
  
La documentació es considera suficient, a fi del compliment del que estableixen els articles 27 i 28 de la LRAU.
  
Tercer
  
Les consideracions que cal realitzar sobre la modificació pretesa són les següents:
  
- La modificació redueix la secció del vial perimetral del sòl urbà, regularitzant la seua dimensió, per a fer una zona per a vianants i incorporar en aquest la séquia que discorre paral·lelament a les edificacions, per a no alterar substancialment la morfologia del front edificat que dóna a la séquia i mantenir el seu caràcter singular.
  
- A causa de les diferències de nivell amb els terrenys veïns per l'oest, és previsible la necessitat de construir un mur de contenció que possibilite la plataforma del vial per a vianants, tal com queda reflectit en els plans.
  
- Es proposa també un augment de la secció del vial en el punt concret de la façana de l'edifici de la piscina municipal, que té en aquest punt una amplària de 14 m.
  
- Les conseqüències urbanístiques d'aquesta modificació són les següents:
  
- Disminució de la superfície de sòl urbà residencial que passa de tenir 365.195 m2 a 364.594 m2 i lleuger augment de l'equipament de sòl urbà .
  
- Augment de la superfície del sòl urbanitzable zona B Residencial limítrofa al sòl urbà en la zona d'afectació de la modificació, que passa de tenir 20.195 m2 segons amidament topogràfic actualitzat ?encara que en el document del concert previ apareix una superfície de 27.625 m2-, a tenir 20.796 m2.
  
- Augment de la superfície del sòl no urbanitzable comú com a conseqüència de l'actualització de l'amidament topogràfic del sòl urbanitzable zona B Residencial, que passa de 2.950.350 m2 a 2.957.780 m2.
  
S'entén que aquestes modificacions són d'escassa entitat i no es modifiquen els paràmetres urbanístics dels distints tipus de sòls, ja que des del punt de vista urbanístic són acceptables segons l'article 40 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 15 de març de 2002, acorda: aprovar definitivament la modificació puntual núm. 6 de les Normes Subsidiàries d'Atzeneta d'Albaida.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que puga interposar qualsevol altre recurs que estime oportú.
  
Valencia 15 de març de 2002.- El secretari de la Comissió Territorial d'Urbanisme: José Manuel Palau Navarro.